text: न्‍यूज एजेंसी एएनआई की ओर से दी गई जानकारी के मुताबिक पीएम मोदी ने जिनपिंग से कहा, 'दोनों देशों की सभ्‍यताओं का विकास नदियों के आसपास हुआ है। इस देश में कई नदियां हैं। अगर हम भारत में मोहन जोदाड़ों और हड़प्‍पा संस्‍कृति के बारे में बात करें तो पूरा विकास ही उस पर आधारित था।' यह भांपते हुए कि पीएम बनने के बाद मोदी पहली बार वुहान आए हैं, जिनपिंग ने कहा, 'हमें मालूम हैं कि आप पश्चिमी और पूर्वी चीन में रूचि रखते हैं।वुहान सेंट्रल चीन में स्थित है और इसलिए ही हम यहां पर मुलाकात कर रहे हैं।'